kardosdrur/scandi-wiki huggingface dataset:
Zoi Sadowski-Synnott

Zoi Sadowski-Synnott (født 6. marts 2001 i Australien) er en new zealandsk snowboarder, som blev olympisk mester i slopestyle ved vinter-OL 2022 i Beijing.

Hun vandt en sølvmedalje i Slopestyle under 2017 Freestyle og Snowboard World Championships i Sierra Nevada. Hun blev udvalgt til at repræsentere New Zealand under vinter-OL 2018 i Pyeongchang, , hvor hun tog bronze i Big Air. Hun har desuden vundet X Games-guld i både slopestyle og Big Air.

Referencer

Eksterne henvisninger 

Snowboardere fra New Zealand
Olympiske mestre fra New Zealand
Olympiske bronzemedaljevindere fra New Zealand
Medaljevindere ved vinter-OL 2018
Medaljevindere ved vinter-OL 2022
Deltagere for New Zealand ved vinter-OL 2018
Snowboardere ved vinter-OL 2018
Deltagere for New Zealand ved vinter-OL 2022
Snowboardere ved vinter-OL 2022
Gaston af Frankrig

Gaston af Frankrig, Hertug af Orléans (;  – 2. februar 1660) var en fransk prins.

Biografi 
Gaston blev født den 25. april 1608 i Fontainebleau, Île-de-France, Frankrig. Han var en yngre søn af kong Henrik 4. af Frankrig og Marie af Medici. Han overtog titlen hertug af Orléans fra sin storebror Nicolas-Henri af Frankrig. Han var præsumptiv tronarving til den franske trone fra sin brors død i 1611 til sin nevø, den senere Ludvig 14.'s fødsel i 1638.

Han giftede sig første gang den 6. august 1626 i Nantes i Bretagne med Marie de Bourbon, Hertuginde af Montpensier, datter af Henri de Bourbon, Hertug af Montpensier og Henriette Catherine de Joyeuse. Han giftede sig anden gang den 31. januar 1632 i Nancy med Marguerite af Lorraine, datter af François 2., Hertug af Lorraine og Christine, Grevinde af Salm. 

Gaston døde den 2. februar 1660 i en alder af 51 i Blois.

Referencer

Eksterne henvisninger 

Huset Bourbon
Hertuger af Orléans
Kongelige fra Frankrig
Gwrych Castle

Gwrych Castle ( der betyder borg omgivet af hæk) er et country house fra 1800-tallet, der ligger i Conwy County Borough, Wales. Jordene der hører til bygningen er 236 hektar og ejendomen er ejet af en velgørende organisation. En del af jorden er leget ud til Natural Resources Wales i en kontrakt der forløber 999 år.

Det er en listed building af første grad.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Slotte i Conwy County Borough
Gwydir Castle

Gwydir Castle er en befæstet herregård i Conwy Valley, Wales, omkring 1,5 km vest for købstaden Llanrwst og 2,4 km syd fo den støre landsby Trefriw. Det kan dateres tilbage til omkring år 1500-talle, og ligger på kanten af det område, som floden Conwy oversvømmer med tidevand, og med udsigt til Gwydir Forest mod vest.

Det er en listed building af 1. grad.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Slotte i Conwy County Borough
Rotterdam World Tennis Tournament

Rotterdam World Tennis Tournament er en professionel tennisturnering for mænd, som hvert år i februar afvikles i Rotterdam, Holland. Turneringen bliver afviklet indendørs på hardcourt-baner i Rotterdam Ahoy, og den har været en del af ATP Tour siden tourens første sæson i 1990, og hvor den siden 2009 har været kategoriseret som en turnering i kategorien ATP Tour 500.

I singleturneringen er Roger Federer (2005, 2012 og 2018) den eneste, der har vundet titlen tre gange, mens Arthur Ashe, Stefan Edberg (1986–87), Nicolas Escudé (2001–02), Robin Söderling (2010–11) og Gaël Monfils (2019–20) alle har vundet turneringen to år i træk. Federer (2001, 2005, 2012 og 2018) og Jimmy Connors (1978, 1981–82 og 1984) er de eneste spillere med fire finalepladser.

Doubletitlen er blevet vundet fire gange af Anders Järryd (1987, 1991, 1993, 1995), Nenad Zimonjić (2009–10, 2012–13) og Nicolas Mahut (2014, 2016, 2018, 2020), mens Frew McMillan er den eneste spiller, der har vundet titlen tre gange i træk (1974–76).

Historie 

Den første udgave af turneringen i Rotterdam blev afholdt i 1974, hvor værtslandets Tom Okker vandt turneringen. Oprindeligt var den en del af touren World Championship Tennis, men i 1978 blev den en del af Grand prix-serien. Siden oprettelsen af ATP Tour i 1990 har turneringen været en del af ATP Tour.

I 1984 blev singlefinalen mellem Ivan Lendl og Jimmy Connors afbrudt i andet sæt ved stillingen 6–0, 1–0 på grund af en bombetrussel, og kampen blev ikke spillet færdig, da Lendl ikke var parat til at spille videre.

Siden 2004 har den tidligere professionelle tennisspiller Richard Krajicek været turneringsdirektør.

I 2012 blev der sat tilskuerrekord, da i alt 115.894 tilskuere overværede turneringen, hvor Roger Federer for første gang i syv år deltog. Denne rekord blev slået i 2018, hvor 120.000 tennisfans så på, efter at Federer tog imod et wildcard til turneringen efter fem års fravær.

Vindere og finalister

Herresingle

Herredouble

Kilder / eksterne henvisninger 
 ABN AMRO World Tennis Tournament  
 ATP Tour - ABN AMRO World Tennis Tournament

Referencer 

 
Etableret i 1972
Jonna Sundling

Jonna Patricia Marie Sundling (født 28. december 1994) er en svensk langrendsløber, der repræsenterer Piteå Elit SK.

Ved de olympiske lege 2022 i Beijing tog Jonna Sundling guld i freestyle sprint foran landsholdskammeraten Maja Dahlqvist.

Referencer

Eksterne henvisninger 

Langrendsløbere fra Sverige
Langrendsløbere ved vinter-OL 2022
Medaljevindere ved vinter-OL 2022
Deltagere for Sverige ved vinter-OL 2022
Olympiske medaljevindere i langrend
Olympiske mestre fra Sverige
Olympiske sølvmedaljevindere fra Sverige
Personer fra Umeå
Roman Haubenstock-Ramati

Roman Haubenstock-Ramati (født 17. februar 1919 i Kraków, Polen - død 3. marts 1994 i Wien, Østrig) var en polsk komponist, professor, lærer, direktør, leder, violinist, musikolog og filosof.

Haubenstock-Ramati studerede komposition og violin Kraków og lemberg (1934-1941) hos forskellige lærere. Han har skrevet 4 symfonier, orkesterværker, kammermusik, operaer, koncertmusik, strygekvartetter, sange, solostykker for mange instrumenter etc. Haubenstock-Ramati var ligeledes professor og lærer i komposition på Musikhøjskolen i Wien (1973-1994), og direktør for Statens Musikbibliotek i Tel Aviv (1950-1956). Han var også leder af Musik Afdelingen i Kraków Radio (1947-1950). Habenstock-Ramti aflagde mange gæsteforedrag i komposition bla. i byer som Stockholm, Darmstadt og Buenos Aires.

Udvalgte værker 

 Symfonierne af klang (1957) - for orkester
 Øvelses Symfoni (1957) - for bånd
 Symfoni K (1967) - for orkester
 Symfonier (1977) - for orkester
 Tableau I (1967) - for orkester
 Amerika (1962-1964) - opera
 Koncert (1975) - for strygeorkester
 Nouvoletta I, mobil (1992) - for fløjte, klaver, slagtøj og cello
 Nouvoletta II, mobil (1992) - for fløjte, klaver, slagtøj og cello
 Nouvoletta III, mobil (1992) - for fløjte, harpe, slagtøj og celeste (eller cembalo)
 Nouvoletta IV, mobil (1992) - for fløjte, slagtøj, cello og celesta (eller cembalo)
 Nouvoletta V, mobil (1992) - for fløjte, cello og slagtøj
 Nouvoletta VI, mobil (1992) - for fløjte, slagtøj og celesta (eller cembalo)
 Nouvoletta VII, mobil'' (1992) - for cello, slagtøj og celesta (eller cembalo)

Eksterne henvisninger 
 om Roman Haubenstock-Ramati på www.musicweb-international.com

Komponister fra Polen
Professorer
Lærere
Violinister fra Polen
Direktører
Ledere
Jan Krenz

Jan Krenz (født 14. juli 1926 i Włocławek - død 15. september 2020 i Warsawa, Polen) var en polsk komponist, dirigent og pianist.

Krenz studerede komposition, klaver og direktion på Musikkonservatoriet i Łódź (1947-1950) hos bla. Kazimierz Sikorski. Han skrev to symfonier, orkesterværker, kammermusik, koncertmusik, rekviem, overture og solostykker for mange instrumenter etc. Krenz var dirigent for Det Polske Nationale Radio Orkester (1953-1968). Han var også gæstedirigent for bl.a. Danmarks Radio Symfoniorkester,
Yomiuri Nippon Symfoniorkester i Tokyo, og ledede i en periode Berliner Filharmonikerne, Detroits Symfoniorkester og Det Kongelige Concertgebouw Orkester i Holland. Krenz uropførte Musique funèbre af den polske komponist Witold Lutosławski (1958).

Udvalgte værker 

 Symfoni nr. 1 (1947-1949) - for orkester
 Symfoni nr. 2 "Næsten en fantasi" (1989-1992) - for orkester
 Sinfonietta "For vinde" (1994-1995) - for orkester
 Klaverkoncert (1952) - for klaver og lille orkester
 Rekviem (2007)- for baryton, kor og orkester
 Epitaphion (1989-1990) - for orkester
 Rapsodi (1952) - for strygeorkester, xylofon, tam-tam, pauker og celeste

Eksterne henvisninger 
 om Jan Krenz 

Komponister fra Polen
Dirigenter fra Polen
Pianister fra Polen
Maja Dahlqvist

Maja Dahlqvist (født 15. april 1994) er en svensk langrendsløber, der repræsenterer klubben Falun-Borlänge SK.

Ved Vinter-OL 2022 i Beijing tog Maja Dahlqvist sølv i spurten efter Jonna Sundling.

Referencer

Eksterne henvisninger 

Langrendsløbere fra Sverige
Olympiske medaljevindere i langrend
Langrendsløbere ved vinter-OL 2022
Medaljevindere ved vinter-OL 2022
Olympiske sølvmedaljevindere fra Sverige
Deltagere for Sverige ved vinter-OL 2022
Ishockey under vinter-OL 2022 - mændenes turnering

Mændenes ishockeyturnering under vinter-OL 2022 bliver spillet i Beijing National Indoor Stadium, der har plads til 18.000. Der var i alt 10 lande, der havde kvalificeret sig til turneringen; seks af dem gjorde det automatisk i kraft af deres rangering fra International Ice Hockey Federation, Kina der kvalificerede sig automatisk som OL-værter, mens de tre andre deltog i en kvalifikationsturnering.

Danmark havde kvalificeret sig, for første gang nogensinde, til ishockeykonkurrencen i Beijing.

Spillesteder

Indledende runde

Gruppe A

Gruppe B

Gruppe C

Rangering efter indledene runde 
Efter afslutningen af den indledende runde, ville alle hold blive rangeret 1D til 12D. Semifinalerne vil blive genvalgt i henhold til denne rangliste. For at bestemme denne rangering vil følgende kriterier blive brugt i den præsenterede rækkefølge:
højeste placering i gruppen
højeste antal point
bedste målscorere
flest mål scoret
bedste rangering fra IIHF's verdensrangliste.

Slutspil

Oversigt

Slutspil

Kvartfinaler

Semifinaler

Bronzekamp

Finalekamp

Referencer 

Mænd
Curling under vinter-OL 2022 – Damer

Damernes curlingturnering under Vinter-OL 2022 bliver afholdt i Beijing National Aquatics Centre 10.-19. februar 2022. Ti nationer vil konkurrere i en round robin indledende runde, og de fire bedste nationer ved afslutningen af round robin vil kvalificere sig til medaljerunden.

Programoversigt

Hold 
Nedenstående hold kvalificerede sig til OL-curlingturneringen for damer og stiller med følgende hold:

Indledende runder 
Alle tider angivet i det efterfølgende er lokale tider i Kina (UTC+7).

Referencer 

Curling under vinter-OL 2022
Grønttorvet

Grønttorvet har flere betydninger:
 Grønttorvet (marked), der lukkede i 1958 og lå på den nuværende Israels Plads i København
 Grønttorvet (film), en dansk film fra 1958
 Grønttorvet (Valby), område i Valby, som husende Grøntorvet fra 1958 til 2016, hvor det flyttede til Høje Taastrup
Curling under vinter-OL 2022 – Mixed

Curlingturnering for mixed double under Vinter-OL 2022 blev afholdt på Beijing National Aquatics Centre 9.-19. februar 2022. Ti nationer vil konkurrere i en round robin indledende runde, og de fire bedste nationer ved afslutningen af round robin vil kvalificere sig til medaljerunden.

Hold 
Nedenstående hold kvalificerede sig til OL-curlingturneringen for damer og stiller med følgende hold:

Indledende runder

Playoffs

Semifinaler 
Mandag, 7. februar, 20:05

Bronzekamp 
Tirsdag, 8. februar, 14:05

Finalekamp 
Tirsdag, 8. februar, 20:05

Rangering

Referencer 

Curling under vinter-OL 2022
Nordisk kombineret under vinter-OL 2022

Nordisk kombineret under vinter-OL 2022 i Beijing vil blive afholdt ved Kuyangshu Nordic Center and Biathlon Center, fra den 9. til den 17. februar 2022 i tre discipliner.

Program 
Alle tider er i Beijing-tid (UTC+7).

Medaljeoversigt

Medaljetabel

Medaljevindere

Referencer 

 
Sportsgrene under vinter-OL 2022
Skeleton under vinter-OL 2022

Skeleton under vinter-OL 2022 bliver arrangeret i Xiaohaituo Bobsleigh and Luge Track i Yanqing-distriktet, Kina. Der bliver konkurreret i to øvelser: Single for mænd og single for kvinder. Der deltager i alt 50 udøvere fra 21 lande, hvor af der er lige mange kvinder og mænd.

Programoversigt 
Nedenstående oversigt er over programoversigten for Skeleton-disciplinen.

Alle tider i Beijing-tid (UTC+7).

Medaljeoversigt

Medaljetabel

Medaljevindere

Referencer

 
 

 
Sportsgrene under vinter-OL 2022
Kortbaneløb på skøjter under vinter-OL 2022

Kortbaneløb på skøjter under vinter-OL 2022 bliver afholdt fra den 5. til den 16. februar 2022 i Capital Indoor Stadium, Beijing. I alt bliver der afholdt 9 forskellige discipliner.

Medaljeoversigt

Medaljetabel

Mænd

Kvinder

Mixed

Referencer 

 
Sportsgrene under vinter-OL 2022
Skihop under vinter-OL 2022

Skihop ved vinter-OL 2022 bliver afholdt fra 5. og 14. februar 2022 i Snow Ruyi National Ski Jumping Centre i Zhangjiakou, Kina. Der bliver afholdt i alt fem skihopbegivenheder.

I juli 2018 tilføjede Den Internationale Olympiske Komité (IOC) officielt en femte begivenhed i skihop-disciplinen for blandede hold.

Højest 105 atleter (65 mænd og 40 kvinder) fik lov til at kvalificere sig til skihopbegivenhederne.

Medaljeoversigt

Medaljetabel

Medaljevindere

Referencer 

 
Sportsgrene under vinter-OL 2022
Snowboarding under vinter-OL 2022

Snowboarding under vinter-OL 2022 bliver afholdt i Genting Snow Park i Zhangjiakou og Big Air Shougang i Beijing, Kina. Disciplinerne vil blive afholdt fra den 5. til den 15. februar 2022. I alt vil der være 11 snowboardingbegivenheder.

I alt blev 238 pladser fordelt til snowboarddisciplinen, en tilbagegang på 20 fra vinter-OL 2018 i Pyeongchang.

Medaljeoversigt

Medaljetabel

Medaljevindere

Mænd

Kvinder

Mixed

Referencer 

 
Sportsgrene under vinter-OL 2022
Volkan Babacan

Volkan Babacan (født d. 11. august 1988) er en tyrkisk professionel fodboldspiller, som spiller for Süper Lig-klubben İstanbul Başakşehir og Tyrkiets landshold.

Klubkarriere

Fenerbahçe 
Babacan begyndte sin karriere hos Fenerbahçe. Babacan havde flere låneaftaler i sin tid i Fenerbahçe, men var hovedsageligt reservemålmand.

Manisaspor 
Babacan skiftede i februar 2012 til Manisaspor.

İstanbul Başakşehir 
Babacan skiftede i 2014 til İstanbul Başakşehir. Han var del af holdet, da de vandt deres første tyrkiske mesterskab i 2019-20 sæsonen.

Landsholdskarriere

Ungdomslandshold 
Babacan har repræsenteret Tyrkiet på flere ungdomsniveauer.

Seniorlandshold 
Babacan debuterede for Tyrkiets landshold den 13. oktober 2014.

Babacan var del af Tyrkiets trup til EM 2016.

Titler 
Fenerbahçe

 Tyrkisk Supercup: 2 (2007, 2009)

İstanbul Başakşehir

 Süper Lig: 1 (2019-20)

Kilder

Eksterne henvisninger 

Personer fra Antalya
Målmænd (fodbold)
Fodboldspillere fra Tyrkiet
Fodboldspillere fra Fenerbahçe SK
Fodboldspillere fra Kayserispor
Fodboldspillere fra İstanbul Başakşehir F.K.
Deltagere ved det europæiske mesterskab i fodbold 2016
Rio Open

Rio Open er en professionel tennisturnering for mænd, som hvert år i februar afvikles i Rio de Janeiro, Brasilien. Turneringen bliver afviklet udendørs på røde grusbaner i Jockey Club Brasileiro, og den har været en del af ATP Tour siden etableringen i 2014, og den tilhører kategorien ATP Tour 500. Turneringen havde i perioden 2014-16 også kvinderækker som en del af WTA Tour.

Historie 

Fra etableringen af turneringen i 2014 til og med 2016 havde den både deltagelse af mænd og kvinder. På ATP Tour tilhørte den kategorien ATP Tour 500, mens det var en WTA International-turnering på WTA Tour. Efter 2016 blev turneringens licens på WTA Tour overtaget af Hungarian Ladies Open, hvorefter Rio Open fortsatte som en ren ATP-turnering.

De første to turneringer havde deltagelse af topnavnene Rafael Nadal hhv. David Ferrer, som begge vandt singletitlen de pågældende år. Siden da har turneringen ikke kunnet tiltrække de helt store topnavne. Før 2019-udgaven var der planer om at flytte turneringen fra grusbanerne i Jockey Club Brasileiro til harcourt-banerne i Rio de Janeiros olympiske tenniscenter i Parque Olímpico da Barra. Formålet skulle være at tiltrække de store verdensstjerner såsom Novak Djokovic, Roger Federer og Andy Murray, der konsekvent afslog af deltage i turneringen, og som i så fald kunne bruge turneringen som forberedelse til de store hardcourt-tuneringer i USA i marts, Indian Wells Masters og Miami Open. Juan Martin del Potro nævnede på et tidspunkt over for Rio Opens direktør, Luiz Carvalho, at han vil deltage i Rio Open, når underlaget skifter. I 2022 var Matteo Berrettini (nr. 6 på ATP's verdensrangliste) topseedet, mens man i 2023 formåede at engagere ranglistens nr. 2, Carlos Alcaraz.

Vindere og finalister

Herresingle

Herredouble

Damesingle

Damedouble

Kilder / eksterne henvisninger 
 Rio Open  
 ATP Tour - Rio Open

Referencer 

 
Etableret i 2014
Ruderne i Fredensborg Slot

Ruderne i Fredensborg Slot bærer på underskrifter af mange af slottets gæster.

Skikken med at indridse sit navn og eventuelt en dato eller en kort tekst eller digt begyndte i 1841. Der indridsede Louise af Hessen sit navn i et af ruderne. Fra 1860’erne er det blevet en fast skik.

Der findes (stand 2013) 239 ruder med inskriptioner på Fredensborg Slot. De fleste af dem findes i Havesalen, Fyrstesalonen, Gardersalen og forskellige soveværelser. Mange ruder har mere end en underskrift indridset, hvorfor det gættes på, at der kan findes i alt mere end 700 underskrifter på ruderne.

Foruden medlemmerne af det danske kongehus har til tider også gæster fået lov til at indridse deres navn. f.eks. Winston Churchill i 1950.

Tidligere skete indridsningerne direkte i ruden, siden (stand 2013) bliver signaturen indridset i en løs glasplade og dronning Margrethe 2. vælger placeringen i slottets vinduer.

Referencer 

Residensslotte i Danmark
Fredede slotte og herregårde i Danmark
Iratxe García

Iratxe García Pérez (født 7. oktober 1974) er en spansk politiker fra Spaniens socialistiske arbejderparti (PSOE). Hun har været medlem af Europa-Parlamentet siden 2004, og har været leder af Gruppen for Det Progressive Forbund af Socialdemokrater i Europa-Parlamentet siden 2019.

Referencer 

Medlemmer af Europa-Parlamentet fra Spanien
Björn Ahlgrensson

Björn Ahlgrensson (født 5. August 1872 i Stockholm ; død 11. Oktober 1918 i Arvika) var en svensk maler. 

Som barn boede Ahlgrensson en tid i København hvor faren Fritz Ahlgrensson havde arbejde som dekorationsmaler ved Det Kongelige Teater.
Efter uoverensstemmelse med teatret flyttede familien til Paris hvor Ahlgrensson voksede op med forældre der var aktive i teaterverdenen. 1883 var familien tilbage i Stockholm.

Ahlgrensson studerede ved Konstnärsförbundets skole under Richard Bergh 1892-93 og i Paris 1893-94.
1901 slog han sig efter tilskyndelse af malerkammeraten Gustaf Fjæstad ned i Arvika ved naturreservatet Perserud ved søen Racken med sin hustru Elsa. Her var han i en periode knyttet til en gruppe kunstnerkolleger 'Rackengruppen' eller 'Rackerkolonien'.

1898 blev han medlem af Konstnärsförbundet og deltog aktivt i dets udstillinger.

Ahlgrensson døde 1918 af den spanske syge.

Galleri

Referencer

Eksterne henvisninger

 Björn Emil Ahlgrensson i Svenska män och kvinnor : biografisk uppslagsbok hos Runeberg.org af Thure Nyman (sv) 
 Om Skymningsglöden hos Göteborgs konstmuseum 
 'Skymningsglöd och Färgpoesi' fra udstilling 6. juni - 23. september 2018 hos Rackstadmuseet.se ('Skymningsglöd' hentyder til et af Ahlgrensson kendte malerier Skymningsglöden fra 1903 som findes på Göteborgs konstmuseum
 "Skymingsglöd och färgpoesi" og 'Björn Ahlgrensson 1872-1918' hos Rackstadmuseet.se


Malere fra Sverige
Personer fra Stockholm
Pokerfjæs

Pokerfjæs er en tv-serie, der kørte i 2011 på TV2 Zulu, med i alt 10 episoder.

Den handlede om 8 personer der fik sponsoreret en tur til Las Vegas, hvor de skulle spille med i WPT (World Poker Tour). De 8 personer er henholdsvis ; Dejan Čukić, Thomas Bo Larsen, Joachim B. Olsen, Dan Rachlin, Robert Hansen, Claus Bek Nielsen, Christoffer Egemo og Mads Mikkelsen.

Meget af handlingen har som omdrejningspunkt, at Mads Mikkelsen bliver nødt til at takke nej til tilbuddet, da han får tilbudt en rolle i  2011-fimatiseringen af De tre musketerer, hvilket Dejan Čukić ikke tør fortælle sponsoren af turen, da han flere gange har påpeget at den primære grund til, at han vil støtte projektet økonomisk er på betingelse af, at Mads Mikkelsen er med og deltager.

Inde i serien følger man Dejan Čukićs oplevelser, da den er opbygget som om han laver en dokumentar optagelse inde i serien af ham og hans venners oplevelser i Las Vegas, og senere hvor han prøver at sælge disse optagelser til forskellige personer. 

Serien har indtil for nyligt ligget tilgængelig på tv2play

Referencer

Eksterne henvisninger 
 

Tv-programmer fra TV 2 Zulu
Danske tv-serier fra 2010'erne
Verkhnjaja Pysjma

Verkhnjaja Pysjma () er en by i Sverdlovsk oblast i Rusland, beliggende ca. 10 km nord for Jekaterinburg. Byen har  indbyggere.

Bebyggelsen blev grundlagt i 1660 som landsbyen Pysjminskoje (navngivet efter floden Pysjma). En kobbermine blev åbnet i 1856, og i 1946 fik byen bystatus.

Kilder 
 Verkhnjaja Pysjma 
  Om Verkhnjaja Pysjma

Eksterne henvisninger 

Byer i Sverdlovsk oblast
Etableret i 1660
Funktionsadskillelse

Funktionsadskillelse er et begreb indenfor regnskabsvæsen, hvor der stilles krav om at de enkelte handlinger i en opgave ikke alle må udføres af den samme person. Det er en administrativ kontrol, der skal forhindre svindel, tyveri, misbrug af informationer eller fejl. Indenfor politik kaldes det for magtadskillelse.

Regnskabsvæsen
Hawarden Castle (1700-tallet)

(New) Hawarden Castle () er en herregård i Hawarden, Flintshire, Wales. Den blev opført i 1752-1757 af Sir John Glynne, 6. Baron, og blev siden ombygget og udvidet i nygotisk stil. Den var ejet af den tidligere britiske premierminister William Gladstone, efter det havde været i hans kone, Catherine Glynnes familie.

Se også 
Borge og slotte i Storbritannien og Irland
Borge og slotte i Wales

Referencer 

Slotte i Wales
Castell y Bere

Castell y Bere er en walisisk borg nær Llanfihangel-y-pennant i Gwynedd, Wales.

Den blev opført af Llywelyn den Store i 1220'erne, med det formål at kunne opretholde kontrollen over lokalområdet og forsvare den sydvestlige del af Kongeriget Gwynedd. I 1282 resulterede krige med Edvard 1. i at Llywelyns barnebarn, Llywelyn ap Gruffudd, døde og borgen faldt til de engelske tropper. Edvard 1. udvidede borgen yderliger eog anlagt en lille by ved siden af den.
I 1294 igangsatte Madog ap Llywelyn et stort oprør og borgen blev belejret og tilsyneladende brændt. Edvard reparerede den ikke, og den blev en ruin.

I dag drives den af Cadw og bliver drevet som turistattraktion.

Se også 
Borge og slotte i Storbritannien og Irland
Borge og slotte i Wales

Referencer

Eksterne henvisninger 

Slotte i Wales
Borgruiner i Wales
Langrend under vinter-OL 2022 – Sprint (damer)

Kvinders sprintkonkurrence i langrend ved vinter-OL 2022 blev afholdt den 8. februar i Kuyangshu Nordic Center og Biathlon Center i Zhangjiakou. Jonna Sundling fra Sverige blev olympisk mester. Hendes landsmand, Maja Dahlqvist, vandt sølvmedaljen, og Jessie Diggins fra USA bronzen.

Resultater

Kvalifikation 
Kvalifikation blev afholdt kl. 16:00.

Kvartfinale 
Kvartfinale 1

Kvartfinale 2

Kvartfinale 3

Kvartfinale 4

Kvartfinale 5

Semifinaler 
Semifinale 1

Semifinale 2

Referencer 

Langrend under vinter-OL 2022
Penmark Castle

Penmark Castle er ruinen af en middelalderborg fra 1200-tallet, der ligger i Penmark sydvest for Barry nær Rhoose i Vale of Glamorgan, South Wales. Borgen har haft en vold, som er blevet fyldt op.

Gilbert de Umfraville opførte en fæstning i tømmer i 1100-tallet, som siden blev erstattet af en borg i sten. Under Edvard 2. af England overgik borgen til Oliver de St John, da han giftede sig med Elizabeth Umfraville.

Se også 
Borge og slotte i Storbritannien og Irland
Borge og slotte i Wales

Referencer

Eksterne henvisninger 

Slotte i Wales
Borgruiner i Wales